На 30 юли 2019 г. Кутроне се присъединява към Улвърхемптън Уондърърс, като подписва с „вълците“ четиригодишен договор. Италианецът дебютира във Висшата лига за Уувс на 11 август, влизайки като смяна в откриващия им мач от сезон 2019 – 20 – равенство 0 – 0 в гостуване на Лестър Сити. Три дни по-рано прави и европейския си дебют. В него той отново влиза като смяна в мача на неговия отбор от Лига Европа срещу арменския Пюник в Ереван. На 15 август Кутроне прави дебюта си като титуляр при домакинската победа с 4:0 срещу Пюник във втория етап на третия квалификационен кръг на УЕФА Лига Европа. На 1 септември идва и първият му мач като титуляр за „вълците“. Той е срещу Евертън на Гудисън парк и е загубен с 3 – 2. Първият му гол за тима той отбелязва на 24 септември при домакинската загуба с 2 – 5 от Висшата лига срещу Челси. При домакинския успех с 2:0 срещу Уест Хем Юнайтед на 4 декември 2019 г., Патрик Кутроне отбелязва след само две минути на терена, след като влиза като резерва в 84-ата минута.